Når Leonora, Konrad eller Johan er for syge til dagpleje, børnehave eller skole, er det Jeanette Friis Wøldike, som bliver hjemme, og ikke hendes mand.

»Jeg er akademisk uddannet. Jeg har bestået mine eksaminer med høje karakterer. Jeg har papir på, at jeg er klog. Men ja, det er min mand, der kører med karriereklatten, og det er mig, der passer børn«, siger Jeanette Friis Wøldike og lyder næsten, som om hun selv har svært ved at tro på det.

»Sådan er det i øvrigt også for mange af mine veninder«, tilføjer den 42-årige familiemor.